CELEX: 
Language: fi
Date: 2021-11-19 00:00:00
Title: KOMISSION DELEGOITU ASETUS (EU) …/…, Euroopan ympäristötilinpitoa koskevan Euroopan parlamentin ja neuvoston asetuksen (EU) N:o 691/2011 liitteiden I–V muuttamisesta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Asetuksella (EU) N:o 691/2011 perustettu Euroopan ympäristötilinpito kattaa seuraavat kuusi aihetta: i) päästöt ilmaan (kasvihuonekaasut ja ilmansaasteet), ii) ympäristöverot, iii) materiaalivirrat, iv) ympäristöliiketoiminta, v) ympäristönsuojelumenot ja vi) energiavirrat. Kutakin aihetta käsitellään erillisessä liitteessä.
            
            
               Asetuksen 3 artiklan 3 kohdassa siirretään komissiolle valta hyväksyä delegoituja säädöksiä seuraavien liitteissä olevien tietojen saattamiseksi ajan tasalle: i) luettelo ominaispiirteistä, joista tiedot kootaan ja toimitetaan, ii) ensimmäinen viitevuosi, iii) tilien laadinnan jaksollisuus ja toimittamisen määräajat ja iv) raportointitaulukot.
            
            
               Tämän delegoidun asetuksen tarkoituksena on saattaa eräät asetuksen (EU) N:o 691/2011 liitteissä I–V olevat tekniset näkökohdat ajan tasalle, jotta voidaan nopeuttaa tiedonkulkua (lyhyemmät toimittamisen määräajat) ja saattaa ominaispiirteiden luettelot ajan tasalle. Tämä on teknisesti mahdollista osittain sen kokemuksen vuoksi, jota komissio (Eurostat) ja jäsenvaltioiden kansalliset tilastolaitokset ovat saaneet asetuksen soveltamisesta sen hyväksymisestä vuonna 2011 lähtien, ja osittain jäsenvaltioissa asetuksen 4 artiklan mukaisesti toteutettujen pilottitutkimusten ansiosta.
            
            
               Liitettä VI (fyysisiä energiavirtoja koskevat tilit) koskevia päivityksiä ei ole sisällytetty tähän aloitteeseen, koska kyseisen liitteen tekniset eritelmät saatettiin äskettäin ajan tasalle vuonna 2016 hyväksytyllä delegoidulla säädöksellä.
            
            
               EU:n tilastoista 6. marraskuuta 2020 annetuissa talous- ja rahoitusasioiden neuvoston päätelmissä
                  1
                kannustetaan Euroopan tilastojärjestelmää vastaamaan Euroopan vihreän kehityksen ohjelmasta johtuviin uusiin tietotarpeisiin, myös ajantasaisten indikaattorien jatkokehittämisen osalta.
            
            
               Euroopan tilintarkastustuomioistuimen erityiskertomuksessa nro 2019/16
                  2
                ”Euroopan ympäristötilinpito: hyödyllisyyttä päätöksentekijöiden kannalta voidaan parantaa” todetaan, että tällaisen tilinpidon nopeampi toimittaminen parantaa sen hyödyllisyyttä päätöksenteon kannalta.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Aiheelliset kuulemiset toteutettiin asian valmistelun yhteydessä, myös asiantuntijatasolla.
            
            
               Ympäristötilinpitoa käsittelevää työryhmää ja rahamääräisiä ympäristömenoja koskevia tilastoja ja tilejä käsittelevää työryhmää kuultiin toukokuussa 2020 ja toukokuussa 2021.
            
            
               Alakohtaisten ja ympäristötilastojen ja -tilien johtajia (DIMESA) kuultiin loka- ja joulukuussa 2020 ja helmikuussa 2021.
            
            
               Komissio kuuli myös Euroopan tilastojärjestelmän kansallisia tilastolaitoksia edustavaa asiantuntijaryhmää syyskuussa 2021.
            
            
               Euroopan parlamentille ja neuvostolle annettiin asianmukaiset tiedot.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Tällä delegoidulla asetuksella pyritään varmistamaan Euroopan vihreän kehityksen ohjelman kannalta merkityksellinen ja oikea-aikainen Euroopan ympäristötilinpito, erityisesti parantamalla tilastotietojen ajantasaisuutta, pyytämällä hiilidioksidiverojen lisäjaotteluja, pyytämällä ympäristösektoria ja ympäristömenoja koskevien tietojen lisäjaotteluja ympäristötarkoituksiin, pyytämällä tietoja koko ympäristösektorista (eikä ainoastaan ympäristösektorin markkinatoiminto-osuudesta), saattamalla materiaalivirtoja ja ilmaan joutuvia kaasujen päästöjä koskevat tekniset luettelot ajan tasalle, yksinkertaistamalla ympäristösektorin toimialoja sekä materiaalien tuontia ja vientiä koskevia tietovaatimuksia ja tekemällä muita vähäisiä teknisiä selvennyksiä. 
            
            
               Delegoidulla säädöksellä ei ole vaikutuksia EU:n talousarvioon.
            
            
               Delegoitu säädös koskee ETA-sopimuksen soveltamisalaan kuuluvaa alaa, minkä vuoksi se olisi ulotettava koskemaan Euroopan talousaluetta.
            
            
               KOMISSION DELEGOITU ASETUS (EU) …/…,
            
         
         
            
               annettu 19.11.2021,
            
            
               Euroopan ympäristötilinpitoa koskevan Euroopan parlamentin ja neuvoston asetuksen (EU) N:o 691/2011 liitteiden I–V muuttamisesta
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon Euroopan ympäristötilinpidosta 6 päivänä heinäkuuta 2011 annetun Euroopan parlamentin ja neuvoston asetuksen (EY) N:o 691/2011
                  3
                ja erityisesti sen 3 artiklan 3 kohdan, 
            
            
               sekä katsoo seuraavaa:
            
            
               (1)Voidakseen hoitaa perussopimusten mukaiset ja erityisesti ympäristöön, kestävyyteen ja ilmastonmuutokseen liittyvät tehtävänsä komissio tarvitsee käyttöönsä täydellisiä, ajantasaisia ja luotettavia tietoja. Asetuksessa (EU) N:o 691/2011 vahvistetaan Euroopan ympäristötilinpidon yhteiset puitteet, joihin sisältyvät luettelot ominaispiirteistä, joista tiedot kootaan ja toimitetaan, sekä säännöt tilien laadinnan jaksollisuudesta ja toimittamisen määräajoista. 
            
            
               (2)Ympäristötilinpidon ominaispiirteiden luettelot ovat olennaisen tärkeitä, jotta voidaan varmistaa tilastotietojen vertailukelpoisuus eri jäsenvaltioissa. Ne on nyt saatettava ajan tasalle, jotta ne vastaisivat tilinpidon tietolähteiden päivityksiä ja jotta ne olisivat käyttäjien kannalta merkityksellisiä.
            
            
               (3)Jotta voidaan paremmin seurata edistymistä vihreän, kilpailukykyisen ja sopeutumiskykyisen kiertotalouden toteutumisessa
                  4
                ja edistymistä EU:n kannalta merkityksellisten kestävän kehityksen tavoitteiden saavuttamisessa, tarvitaan ajantasaista lisätietoa ympäristön ja talouden yhteyksistä.
            
            
               (4)Ympäristötilinpidon ominaispiirteiden luettelot ovat olennaisen tärkeitä, jotta voidaan varmistaa tilastotietojen vertailukelpoisuus eri jäsenvaltioissa.
            
            
               (5)Asetuksen (EU) N:o 691/2011 liitteessä I oleva luettelo päästöistä ilmaan olisi saatettava ajan tasalle, jotta se vastaisi ilmastonmuutosta koskevan Yhdistyneiden kansakuntien puitesopimuksen (UNFCCC) mukaisesti ilmoitettujen kasvihuonekaasujen luetteloa, jota tarkistettiin Kioton pöytäkirjan toisen velvoitekauden jälkeen, sekä valtiosta toiseen tapahtuvaa ilman epäpuhtauksien kaukokulkeutumista koskevan yleissopimuksen (CLRTAP) mukaisia päästöinventaarioita koskevia suuntaviivoja ja tiettyjen ilman epäpuhtauksien kansallisten päästöjen vähentämisestä annetun direktiivin (EU) 2016/2284
                  5
                (kansallisia päästörajoja koskeva direktiivi) määritelmiä.
            
            
               (6)Ilmastopolitiikan toteuttamisen edistämiseksi jäsenvaltiot olisi velvoitettava toimittamaan verojen jaottelu niihin veroihin, jotka kirjataan EU:n päästökauppajärjestelmästä (EU ETS) peräisin oleviin valtion tuloihin, ja muihin hiilidioksidiveroihin. Kyseiset verot olisi sen vuoksi sisällytettävä asetuksen (EU) N:o 691/2011 liitteessä II olevaan ominaispiirteiden luetteloon.
            
            
               (7)Asetuksen (EU) N:o 691/2011 liitteessä III olevissa taulukoissa C ja E olevia tietoja ei enää tarvita unionin aggregaattien tuottamiseksi, koska Eurostat on kehittänyt uuden menetelmän, joka perustuu muihin helposti saatavilla oleviin tietoihin. Sen vuoksi kyseiset taulukot olisi poistettava.
            
            
               (8)Jotta Euroopan vihreän kehityksen ohjelman temaattisia ympäristöpolitiikkoja voitaisiin toteuttaa paremmin, ympäristötilinpidon ympäristönsuojelumenoja koskevissa tileissä on eriteltävä kaikilla aloilla ympäristönsuojelutoimien luokituksessa esitetyt ympäristötavoitteet, joita ovat ulkoilman- ja ilmastonsuojelu (CEPA 1), jätevesihuolto (CEPA 2), jätehuolto (CEPA 3), maaperän, pohjaveden ja pintaveden suojelu ja parantaminen (CEPA 4), melun ja tärinän torjunta (CEPA 5), biologisen monimuotoisuuden ja maisemien suojelu (CEPA 6) sekä säteilyltä suojaaminen, ympäristöä koskeva tutkimus- ja kehittämistoiminta ja muu ympäristönsuojelu (CEPA 7–9). Asetuksen (EU) N:o 691/2011 liite IV olisi saatettava sen vuoksi ajan tasalle näiden muutosten ottamiseksi huomioon.
            
            
               (9)Ympäristöliiketoiminnan markkinat-osuutta koskevat tiedot eivät riitä ympäristöpolitiikan toteuttamiseen. Asetuksen (EU) N:o 691/2011 liite V olisi sen vuoksi saatettava ajan tasalle siten, että jäsenvaltioiden edellytetään toimittavan tiedot alan kokonaiskoosta.
            
            
               (10)Jotta käyttäjien olisi helpompi tulkita tietoja ja jotta jäsenvaltiot voisivat varmistaa tietojen laadun tietojen kokoamisen aikana, jäsenvaltioiden olisi annettava tietoja kaikista kansallisten ympäristönsuojelumenojen osatekijöistä. Tähän sisältyvät arviot ja tiedot ympäristönsuojelupalvelujen välituotekäytöstä. Eurostatin kokemukset jäsenvaltioiden tietojen validoinnista osoittavat, että Eurostat ei muiden pakollisten raportointiluokkien välisten tilinpitosuhteiden perusteella voi johtaa ympäristönsuojelupalvelujen välituotekäyttöä koskevia tietoja, kuten jätehuolto- tai jätevedenkäsittelypalveluista yhtiöille aiheutuvia kustannuksia, jotka olisivat riittävän laadukkaita kaikkien jäsenvaltioiden osalta. Asetuksen (EU) N:o 691/2011 liite IV olisi sen vuoksi saatettava ajan tasalle siten, että jäsenvaltiot kokoavat ja ilmoittavat tätä kohtaa koskevat tiedot ja toteuttavat kaikki asiaankuuluvat laadunvarmistustoimenpiteet.
            
            
               (11)Ympäristönsuojeluun liittyvien kansallisten kokonaismenojen tarkka mittaaminen edellyttää, että yksilöidään kaikki ympäristönsuojelupalveluja koskevat menot, jotka ovat aiheutuneet muiden ympäristönsuojelupalvelujen tuottamisesta ja jotka näin ollen on jo katettu asianomaisten lopputuotteiden arvossa. Sen vuoksi on olennaisen tärkeää, että jäsenvaltiot ilmoittavat kaikesta ympäristönsuojelupalvelujen välituotekäytöstä ympäristönsuojelupalvelujen tuottamiseksi riippumatta siitä, ovatko ne erikoistuneiden tuottajien tuottamia vai eivät.
            
            
               (12)Euroopan ympäristötilinpidon raportoinnin määräaikoja olisi lyhennettävä, jotta parannettaisiin tilinpidon hyödyllisyyttä poliittisessa päätöksenteossa.
            
            
               (13)Jäsenvaltioiden raportointitaakan keventämiseksi olisi vähennettävä NACE-luokituksen vaadittua yksityiskohtaisuutta ympäristöliiketoiminnan tilien ja NACE-luokan ”Teollisuus” ympäristönsuojelumenoja koskevien tilien osalta. Tämä on kustannustehokas toimenpide, joka myös parantaa tietojen saatavuutta käyttäjien kannalta vähentämällä salassapitomerkintöjen ja tietojen julkistamista koskevien rajoitusten määrää. Asetuksen (EY) N:o 691/2011 liitteet IV ja V olisi saatettava sen vuoksi ajan tasalle.
            
         
         
            
               (14)Jotta korvattaisiin raportointimääräaikojen lyhenemisestä ja ominaispiirteiden luetteloiden ajan tasalle saattamisesta aiheutuva lisärasite, ympäristönsuojelumenoja koskevassa tilinpidossa olisi otettava käyttöön 1 prosentin kynnysarvo toimialakohtaisen jaottelun osalta.
            
            
               (15)Ajan tasalle saatettujen tietojen ensimmäinen viitevuosi on vahvistettava. 
            
            
               (16)Sen vuoksi asetusta (EU) N:o 691/2011 olisi muutettava, 
            
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan asetuksen (EU) N:o 691/2011 liitteet I–V tämän asetuksen liitteen mukaisesti.
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 19.11.2021
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
            
         
         
            
                  
                     (1)
                  
                        https://data.consilium.europa.eu/doc/document/ST-12693-2020-INIT/fi/pdf
               
               
                  
                     (2)
                  
                        https://www.eca.europa.eu/fi/Pages/DocItem.aspx?did=51214
               
               
                  
                     (3)
                  
                        EUVL L 192, 22.7.2011, s. 1.
               
               
                  
                     (4)
                  
                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle: Uusi kiertotalouden toimintasuunnitelma – Puhtaamman ja kilpailukykyisemmän Euroopan puolesta (COM(2020) 98 final).
               
               
                  
                     (5)
                  
                        EUVL L 344, 17.12.2016, s. 1–31.
               
            
      
    ---documentbreak--- 
      
         
         
            
               LIITE 
            
            
               Muutetaan asetuksen (EY) N:o 691/2011 liitteet I–V seuraavasti:
            
            
               (1)Muutetaan liite I seuraavasti:
            
            
               (a)Korvataan 3 jakso seuraavasti:
            
            
               ”3 jakso
            
            
               OMINAISPIIRTEIDEN LUETTELO
            
            
               Jäsenvaltioiden on tuotettava tilastot seuraavien ilmansaasteiden päästöistä:
            
            
                     
                        Nimi
                     
                  
                  
                     
                        Symboli
                     
                  
                  
                     
                        Raportointiyksikkö
                     
                  
               
                     
                        Hiilidioksidi ilman biomassan päästöjä
                     
                  
                  
                     
                        CO2 
                     
                  
                  
                     
                        1 000 tonnia (Gg)
                     
                  
               
                     
                        Hiilidioksidi biomassasta
                     
                  
                  
                     
                        Biomassan CO2 
                     
                  
                  
                     
                        1 000 tonnia (Gg)
                     
                  
               
                     
                        Dityppioksidi
                     
                  
                  
                     
                        N2O
                     
                  
                  
                     
                        tonnia (Mg)
                     
                  
               
                     
                        Metaani
                     
                  
                  
                     
                        CH4 
                     
                  
                  
                     
                        tonnia (Mg)
                     
                  
               
                     
                        Perfluorihiilivedyt
                     
                  
                  
                     
                        PFC-yhdisteet
                     
                  
                  
                     
                        tonnia (Mg) hiilidioksidiekvivalentteina
                     
                  
               
                     
                        Fluorihiilivedyt
                     
                  
                  
                     
                        HFC-yhdisteet
                     
                  
                  
                     
                        tonnia (Mg) hiilidioksidiekvivalentteina
                     
                  
               
                     
                        Rikkiheksafluoridi ja typpitrifluoridi
                     
                  
                  
                     
                        SF6 NF3 
                     
                  
                  
                     
                        tonnia (Mg) hiilidioksidiekvivalentteina
                     
                  
               
                     
                        Typen oksidit
                     
                  
                  
                     
                        NOX 
                     
                  
                  
                     
                        tonnia (Mg) typpidioksidiekvivalentteina
                     
                  
               
                     
                        Muut haihtuvat orgaaniset yhdisteet kuin metaani
                     
                  
                  
                     
                        NMVOC-yhdisteet
                     
                  
                  
                     
                        tonnia (Mg)
                     
                  
               
                     
                        Hiilimonoksidi
                     
                  
                  
                     
                        CO
                     
                  
                  
                     
                        tonnia (Mg)
                     
                  
               
                     
                        Hiukkaset, < 10 μm
                     
                  
                  
                     
                        PM10 
                     
                  
                  
                     
                        tonnia (Mg)
                     
                  
               
                     
                        Hiukkaset, < 2,5 μm
                     
                  
                  
                     
                        PM2,5 
                     
                  
                  
                     
                        tonnia (Mg)
                     
                  
               
                     
                        Rikin oksidit
                     
                  
                  
                     
                        SOX
                     
                  
                  
                     
                        tonnia (Mg) rikkidioksidiekvivalentteina
                     
                  
               
                     
                        Ammoniakki
                     
                  
                  
                     
                        NH3 
                     
                  
                  
                     
                        tonnia (Mg)
                     
                  
               
               Kaikki tiedot on ilmoitettava yhden desimaalin tarkkuudella.”;
            
            
            
               (b)Korvataan 5 jakso seuraavasti:
            
            
               ”5 jakso
            
            
               RAPORTOINTITAULUKOT
            
            
               1. Kunkin 3 jaksossa tarkoitetun ominaispiirteen osalta on tuotettava tiedot EKT-95:n kanssa täysin yhteensopivan hierarkkisen toimialaluokituksen NACE Rev. 2:n mukaan (aggregointitaso A*64). Tiedot on lisäksi tuotettava seuraavista:
            
            
               — kotitalouksien päästöt ilmaan
            
            
               — yhdistävät erät, joilla tarkoitetaan sellaisia raportoitavia eriä, joilla selkeästi sovitetaan yhteen tämän asetuksen nojalla raportoitava päästöjä ilmaan koskeva tilinpito ja virallisissa kansallisissa päästöinventaarioissa raportoidut tiedot.
            
            
               2. Edellä 1 kohdassa tarkoitettu hierarkkinen luokitus on seuraava:
            
            
               Päästöt ilmaan toimialoittain – NACE Rev. 2 (A*64)
            
            
               Kotitalouksien päästöt ilmaan
            
         
         
            
               — Liikenne
            
            
               — Lämmitys ja jäähdytys
            
            
               — Muut
            
            
               Yhdistävät erät
            
            
               Kokonaispäästöjä ilmaan koskeva tilinpito (tuotantotoiminnot + kotitaloudet) kunkin 3 jaksossa tarkoitetun ominaispiirteen osalta 
            
            
               Miinus kotimaiset yksiköt ulkomailla 
            
            
               – Ulkomailla toimivat kotimaiset kalastusalukset
            
            
               – Maaliikenne
            
            
               – Vesiliikenne
            
            
               – Lentoliikenne
            
            
               Plus ulkomaiset yksiköt maan alueella
            
            
               + Maaliikenne
            
            
               + Vesiliikenne
            
            
               + Lentoliikenne
            
            
               (+ tai –) Muut oikaisut ja tilastolliset erot 
            
            
               = Epäpuhtauden X kokonaispäästöt siten kuin ne on ilmoitettu UNFCCC:lle(
                  1
               ) /CLRTAP:lle(
                  2
               )”;
            
            
            
               (2)Korvataan liitteessä II olevat 3 ja 4 jakso seuraavasti:
            
            
               ”3 jakso
            
            
               OMINAISPIIRTEIDEN LUETTELO
            
         
         
            
               Jäsenvaltioiden on tuotettava tilastot ympäristöön liittyvistä veroista seuraavien ominaispiirteiden mukaisesti:
            
            
               — energiaverot,
            
            
               — liikenneverot,
            
            
               — päästöverot,
            
            
               — luonnonvaroja koskevat verot.
            
            
               Jäsenvaltioiden on myös erillisenä ominaispiirteenä ilmoitettava Euroopan kansantalouden tilinpitojärjestelmään kirjatut valtion verotulot, jotka liittyvät niiden osallistumiseen EU:n päästökauppajärjestelmään.
            
            
               Jäsenvaltioiden on myös erillisenä ominaispiirteenä ilmoitettava muut ympäristöön liittyvät verot, jotka on sisällytetty energia-, liikenne-, päästö- tai luonnonvaroja koskevien verojen kokonaismäärään ja joita kannetaan polttoaineiden hiilipitoisuudesta (muut hiilidioksidiverot).
            
            
               Kaikki tiedot on ilmoitettava miljoonina kansallisessa valuutassa.
            
            
               4 jakso
            
            
               ENSIMMÄINEN VIITEVUOSI, JAKSOLLISUUS JA TOIMITTAMISEN MÄÄRÄAJAT
            
            
               1. Tilastot on laadittava ja toimitettava vuosittain.
            
            
               2. Tilastot on toimitettava 16 kuukauden kuluessa viitevuoden päättymisestä. Tätä sovelletaan viitevuodesta 2020.
            
            
               3. Vastatakseen käyttäjien tarpeeseen saada täydellisiä ja oikea-aikaisia tietoja komissio (Eurostat) tuottaa tämän moduulin pääasiallisista kokonaissuureista EU-27:ää koskevia arvioita heti, kun riittävät maakohtaiset tiedot ovat käytettävissä. Komissio (Eurostat) tuottaa ja julkaisee mahdollisuuksien mukaan arvioita tiedoista, joita jäsenvaltiot eivät ole toimittaneet 2 kohdassa säädetyssä määräajassa.
            
            
               4. Ensimmäinen viitevuosi on 2020.
            
            
               5. Toimittaessaan tietoja komissiolle jäsenvaltioiden on annettava vuosien n-4, n-3, n-2, n-1 ja n vuotuiset tiedot (n on viitevuosi). Jäsenvaltiot voivat antaa mahdolliset käytettävissä olevat tiedot vuotta 2016 edeltäviltä vuosilta.”;
            
            
            
               (3)Korvataan liitteessä III olevat 4 ja 5 jakso seuraavasti:
            
            
               ”4 jakso
            
            
               ENSIMMÄINEN VIITEVUOSI, JAKSOLLISUUS JA TOIMITTAMISEN MÄÄRÄAJAT
            
            
               1. Tilastot on laadittava ja toimitettava vuosittain.
            
         
         
            
               2. Tilastot on toimitettava 16 kuukauden kuluessa viitevuoden päättymisestä. Tätä sovelletaan viitevuodesta 2021.
            
            
               3. Vastatakseen käyttäjien tarpeeseen saada täydellisiä ja oikea-aikaisia tietoja komissio (Eurostat) tuottaa tämän moduulin pääasiallisista kokonaissuureista EU-27:ää koskevia arvioita heti, kun riittävät maakohtaiset tiedot ovat käytettävissä. Komissio (Eurostat) tuottaa ja julkaisee mahdollisuuksien mukaan arvioita tiedoista, joita jäsenvaltiot eivät ole toimittaneet 2 kohdassa säädetyssä määräajassa.
            
            
               4. Ensimmäinen viitevuosi on 2021.
            
            
               5. Toimittaessaan tietoja komissiolle jäsenvaltioiden on annettava vuosien n-4, n-3, n-2, n-1 ja n vuotuiset tiedot (n on viitevuosi). Jäsenvaltiot voivat antaa mahdolliset käytettävissä olevat tiedot vuotta 2017 edeltäviltä vuosilta.
            
            
               5 jakso
            
            
               RAPORTOINTITAULUKOT
            
            
               Seuraavissa taulukoissa luetelluista ominaispiirteistä on tuotettava tiedot massayksikköinä.
            
            
               Taulukko A – Kotimainen otto
            
            
               MF.1 Biomassa
            
            
               MF.1.1 Viljelykasvit (rehukasveja lukuun ottamatta)
            
            
               MF.1.1.1 Viljakasvit
            
            
               MF.1.1.2 Juuret, mukulat
            
            
               MF.1.1.3 Sokerikasvit
            
            
               MF.1.1.4 Palkokasvit
            
            
               MF.1.1.5 Pähkinät
            
            
               MF.1.1.6 Öljykasvit
            
            
               MF.1.1.7 Vihannekset
            
            
               MF.1.1.8 Hedelmät
            
            
               MF.1.1.9 Kuidut
            
            
               MF.1.1.A Muut viljelykasvit (rehukasveja lukuun ottamatta), muualle luokittelemattomat
            
         
         
            
               MF.1.2 Viljelykasvien tähteet (käytetyt), rehukasvit ja laidunmaasta saatu biomassa
            
            
               MF.1.2.1 Viljelykasvien tähteet (käytetyt)
            
            
               MF.1.2.1.1 Olki
            
            
               MF.1.2.1.2 Muut viljelykasvien tähteet (sokeri- ja rehujuurikkaan lehdet jne.)
            
            
               MF.1.2.2 Rehukasvit ja laidunmaasta saatu biomassa
            
            
               MF.1.2.2.1 Rehukasvit (mukaan lukien laidunmaasta saatu biomassa)
            
            
               MF.1.2.2.2 Laidunmaasta saatu biomassa
            
            
               MF.1.3 Puu 
               MF.1.3.1 Raakapuu
            
            
               MF.1.3.2 Polttopuu ja muu talteenotto
            
            
               MF.1.4 Luonnonvaraisten kalojen pyynti, vesikasvit ja -eläimet, metsästys ja keräily
            
            
               MF.1.4.1 Luonnonvaraisten kalojen pyynti
            
            
               MF.1.4.2 Kaikki muut vesieläimet ja -kasvit
            
            
               MF.1.4.3 Metsästys ja keräily
            
            
               MF.2 Metallimalmit (raakamalmit)
            
            
               MF.2.1 Rauta
            
            
               MF.2.2 Ei-rautametalli
            
            
               MF.2.2.1 Kupari
            
            
               MF.2.2.2 Nikkeli
            
            
               MF.2.2.3 Lyijy
            
            
               MF.2.2.4 Sinkki
            
         
         
            
               MF.2.2.5 Tina
            
            
               MF.2.2.6 Kulta, hopea, platina ja muut jalometallit
            
            
               MF.2.2.7 Bauksiitti ja muu alumiini
            
            
               MF.2.2.8 Uraani ja torium
            
            
               MF.2.2.9 Muut ei-rautametallit
            
            
               MF.3 Ei-metalliset mineraalit
            
            
               MF.3.1 Marmori, graniitti, hiekkakivi, porfyyri, basaltti, muut koriste- tai rakennuskivet (liuskekiveä lukuun ottamatta)
            
            
               MF.3.2 Liitu ja dolomiitti
            
            
               MF.3.3 Liuskekivi
            
            
               MF.3.4 Kemialliset ja lannoitemineraalit
            
            
               MF.3.5 Suola
            
            
               MF.3.6 Kalkkikivi ja kipsi
            
            
               MF.3.7 Savi ja kaoliini
            
            
               MF.3.8 Hiekka ja sora
            
            
               MF.3.9 Muut ei-metalliset mineraalit, muualle luokittelemattomat
            
            
               MF.3.A Kaivetut maamateriaalit (mukaan lukien maaperä) ainoastaan, jos käytettyjä (vapaaehtoinen raportointi)
            
            
               MF.4 Fossiiliset energiamateriaalit
            
            
               MF.4.1 Hiili ja muut kiinteät energiamateriaalit
            
            
               MF.4.1.1 Ligniitti (ruskohiili)
            
            
               MF.4.1.2 Kivihiili
            
         
         
            
               MF.4.1.3 Öljyliuske ja bitumipitoinen hiekka
            
            
               MF.4.1.4 Turve
            
            
               MF.4.2 Nestemäiset ja kaasumaiset energiamateriaalit
            
            
               MF.4.2.1 Raakaöljy, maakaasukondensaatit
            
            
               MF.4.2.2 Maakaasu
            
            
               Taulukot B (Tuonti – Koko kauppa) ja D (Vienti – Koko kauppa) 
            
            
               MF.1 Biomassa
            
            
               MF.1.1 Viljelykasvit (rehukasveja lukuun ottamatta)
            
            
               MF.1.1.1 Viljakasvit
            
            
               MF.1.1.2 Juuret, mukulat
            
            
               MF.1.1.3 Sokerikasvit
            
            
               MF.1.1.4 Palkokasvit
            
            
               MF.1.1.5 Pähkinät
            
            
               MF.1.1.6 Öljykasvit
            
            
               MF.1.1.7 Vihannekset
            
            
               MF.1.1.8 Hedelmät
            
            
               MF.1.1.9 Kuidut
            
            
               MF.1.1.A Muut viljelykasvit (rehukasveja lukuun ottamatta), muualle luokittelemattomat
            
            
               MF.1.2 Viljelykasvien tähteet (käytetyt), rehukasvit ja laidunmaasta saatu biomassa
            
            
               MF.1.2.1 Viljelykasvien tähteet (käytetyt)
            
         
         
            
               MF.1.2.1.1 Olki
            
            
               MF.1.2.1.2 Muut viljelykasvien tähteet (sokeri- ja rehujuurikkaan lehdet jne.)
            
            
               MF.1.2.2 Rehukasvit ja laidunmaasta saatu biomassa
            
            
               MF.1.2.2.1 Rehukasvit (mukaan lukien laidunmaasta saatu biomassa)
            
            
               MF.1.3 Puu
            
            
               MF.1.3.1 Raakapuu
            
            
               MF.1.3.2 Polttopuu ja muu talteenotto
            
            
               MF.1.4 Luonnonvaraisten kalojen pyynti, vesikasvit ja -eläimet, metsästys ja keräily
            
            
               MF.1.4.1 Luonnonvaraisten kalojen pyynti
            
            
               MF.1.4.2 Kaikki muut vesieläimet ja -kasvit
            
            
               MF.1.5 Elävät eläimet ja eläintuotteet (lukuun ottamatta luonnonvaraista kalaa, vesikasveja ja -eläimiä, metsästettyjä ja kerättyjä eläimiä)
            
            
               MF.1.5.1 Elävät eläimet (lukuun ottamatta luonnonvaraista kalaa, vesikasveja ja -eläimiä, metsästettyjä ja kerättyjä eläimiä)
            
            
               MF.1.5.2 Liha ja lihavalmisteet
            
            
               MF.1.5.3 Meijerituotteet, lintujen munat ja hunaja
            
            
               MF.1.5.4 Muut eläimistä saatavat tuotteet (eläinkuidut, eläinten nahat, turkikset, nahka jne.)
            
            
               MF.1.6 Pääasiassa biomassasta saatavat tuotteet
            
            
               MF.2 Metallimalmit (raakamalmit)
            
            
               MF.2.1 Rauta 
                  MF.2.2 Ei-rautametalli 
                  MF.2.2.1 Kupari
            
            
               MF.2.2.2 Nikkeli
            
            
               MF.2.2.3 Lyijy
            
         
         
            
               MF.2.2.4 Sinkki
            
            
               MF.2.2.5 Tina
            
            
               MF.2.2.6 Kulta, hopea, platina ja muut jalometallit
            
            
               MF.2.2.7 Bauksiitti ja muu alumiini
            
            
               MF.2.2.8 Uraani ja torium
            
            
               MF.2.2.9 Muut ei-rautametallit
            
            
               MF.2.3 Pääasiassa metalleista saatavat tuotteet
            
            
               MF.3 Ei-metalliset mineraalit
            
            
               MF.3.1 Marmori, graniitti, hiekkakivi, porfyyri, basaltti, muut koriste- tai rakennuskivet (liuskekiveä lukuun ottamatta)
            
            
               MF.3.2 Liitu ja dolomiitti
            
            
               MF.3.3 Liuskekivi
            
            
               MF.3.4 Kemialliset ja lannoitemineraalit
            
            
               MF.3.5 Suola
            
            
               MF.3.6 Kalkkikivi ja kipsi
            
            
               MF.3.7 Savi ja kaoliini
            
            
               MF.3.8 Hiekka ja sora
            
            
               MF.3.9 Muut ei-metalliset mineraalit, muualle luokittelemattomat
            
            
               MF.3.B Pääasiassa ei-metallisista mineraaleista saatavat tuotteet
            
            
               MF.4 Fossiiliset energiamateriaalit
            
            
               MF.4.1 Hiili ja muut kiinteät energiamateriaalit 
                  MF.4.1.1 Ligniitti (ruskohiili)
            
         
         
            
               MF.4.1.2 Kivihiili
            
            
               MF.4.1.3 Öljyliuske ja bitumipitoinen hiekka
            
            
               MF.4.1.4 Turve
            
            
               MF.4.2 Nestemäiset ja kaasumaiset energiamateriaalit 
                  MF.4.2.1 Raakaöljy, maakaasukondensaatit
            
            
               MF.4.2.2 Maakaasu
            
            
               MF.4.2.3 Tankatut polttoaineet (tuonti: kotimaisten yksiköiden ulkomailla tankkaama; vienti: ulkomaisten yksiköiden maan alueella tankkaama)
            
            
               MF.4.2.3.1 Polttoaine maaliikennettä varten
            
            
               MF.4.2.3.2 Polttoaine vesiliikennettä varten
            
            
               MF.4.2.3.3 Polttoaine lentoliikennettä varten
            
            
               MF.4.3 Pääasiassa fossiilisen energian tuotteista saatavat tuotteet
            
            
               MF.5 Muut tuotteet
            
            
               MF.6 Jäte lopullista käsittelyä ja loppusijoitusta varten”;
            
            
            
               (4)Korvataan liitteessä IV olevat 3, 4 ja 5 jakso seuraavasti:
            
            
               ”3 jakso
            
            
               OMINAISPIIRTEIDEN LUETTELO
            
            
               Jäsenvaltioiden on laadittava ympäristönsuojelumenoja koskevat tilit seuraavien EKT:n mukaisesti määriteltyjen ominaispiirteiden mukaisesti:
            
            
               — ympäristönsuojelupalvelujen tuotos; markkinatuotos, markkinaton tuotos ja aputoimintojen tuotos erotetaan toisistaan,
            
            
               — ympäristönsuojelupalvelujen välituotekäyttö,
            
            
                — ympäristönsuojelupalvelujen välituotekäyttö ympäristönsuojelupalvelujen tuottamiseen,
            
         
         
            
               — ympäristönsuojelupalvelujen tuonti ja vienti,
            
            
               — arvonlisävero (alv) ja muut verot ympäristönsuojelupalveluihin liittyvillä tuotetukipalkkioilla vähennettyinä,
            
            
               — ympäristönsuojelupalvelujen tuotantoon liittyvä kiinteän pääoman bruttomuodostus ja varojen hankinnat miinus valmistamattomien muiden kuin rahoitusvarojen luovutukset,
            
            
               — ympäristönsuojelupalvelujen loppukulutus,
            
            
               — ympäristönsuojeluun liittyvät siirrot (vastaanotetut/maksetut).
            
            
               Kaikki tiedot on ilmoitettava miljoonina kansallisessa valuutassa.
            
            
               4 jakso
            
            
               ENSIMMÄINEN VIITEVUOSI, JAKSOLLISUUS JA TOIMITTAMISEN MÄÄRÄAJAT
            
            
               1. Tilastot on laadittava ja toimitettava vuosittain.
            
            
               2. Tilastot on toimitettava 24 kuukauden kuluessa viitevuoden päättymisestä. Tätä sovelletaan viitevuodesta 2020.
            
            
               3. Vastatakseen käyttäjien tarpeeseen saada täydellisiä ja oikea-aikaisia tietoja komissio (Eurostat) tuottaa tämän moduulin pääasiallisista kokonaissuureista EU-28:aa koskevia arvioita heti, kun riittävät maakohtaiset tiedot ovat käytettävissä. Komissio (Eurostat) tuottaa ja julkaisee mahdollisuuksien mukaan arvioita tiedoista, joita jäsenvaltiot eivät ole toimittaneet 2 kohdassa säädetyssä määräajassa.
            
            
               4. Ensimmäinen viitevuosi on 2020.
            
            
               5. Toimittaessaan tietoja komissiolle jäsenvaltioiden on annettava vuosien n – 2, n – 1 ja n vuotuiset tiedot (n on viitevuosi). Jäsenvaltiot voivat antaa mahdolliset käytettävissä olevat tiedot vuotta 2018 edeltäviltä vuosilta.
            
            
               5 jakso
            
            
               RAPORTOINTITAULUKOT
            
            
               1. Edellä 3 jaksossa tarkoitettuja ominaispiirteitä vastaavat tiedot on ilmoitettava jaoteltuina seuraavasti:
            
            
               — 2 jaksossa määritetyt ympäristönsuojelupalvelujen tuottaja-/kuluttajatyypit,
            
            
               — ympäristönsuojelutoimintojen luokituksen (CEPA) luokat ryhmiteltyinä seuraavasti:
            
            
               — CEPA 1
            
            
               — CEPA 2
            
         
         
            
               — CEPA 3
            
            
               — CEPA 4
            
            
               — CEPA 5
            
            
               — CEPA 6
            
            
               — CEPA 7:n, CEPA 8:n ja CEPA 9:n summa
            
            
               — Seuraavat NACE-jaottelut aputoimintojen ympäristönsuojelupalvelujen tuotantoa varten: NACE Rev. 2:n pääluokat B, C, D, luokka 36. Pääluokkaa C koskevat tiedot on esitettävä seuraavasti:
            
            
               — NACE C10–C12 – Elintarvikkeiden, juomien ja tupakkatuotteiden valmistus
            
            
               — NACE C17 – Paperin, paperi- ja kartonkituotteiden valmistus
            
            
               — NACE C19–20 – Koksin, jalostettujen öljytuotteiden, kemikaalien ja kemiallisten tuotteiden valmistus
            
            
               — NACE C 21–23 – Lääkkeiden, kumin, muovin ja muiden ei-metallisten tuotteiden valmistus
            
            
               — NACE 24 – Metallien jalostus
            
            
               — NACE C 25–30 – Metallituotteiden valmistus (mukaan lukien koneet ja laitteet)
            
            
               — NACE C13–16, 18, 31–33 – Muu valmistustoiminta
            
            
               Jäsenvaltioiden, joissa liikevaihdon kokonaismäärä tai työllisten lukumäärä yhdessä tai useammassa näistä NACE-jaotteluista on alle 1 prosenttia unionin kokonaismäärästä, ei tarvitse toimittaa tietoja kyseisistä NACE-jaotteluista.
            
            
               2. Edellä 1 kohdassa tarkoitetut CEPA-luokat ovat seuraavat:
            
            
               CEPA 1 — Ulkoilman- ja ilmastonsuojelu
            
            
               CEPA 2 — Jätevesihuolto
            
            
               CEPA 3 — Jätehuolto
            
            
               CEPA 4 — Maaperän, pohjaveden ja pintaveden suojelu ja parantaminen
            
            
               CEPA 5 — Melun ja tärinän torjunta
            
         
         
            
               CEPA 6 — Biologisen monimuotoisuuden ja maisemien suojelu
            
            
               CEPA 7 — Säteilyltä suojaaminen
            
            
               CEPA 8 — Ympäristöä koskeva tutkimus- ja kehittämistoiminta
            
            
               CEPA 9 — Muu ympäristönsuojelu.”;
            
            
            
               (5)Korvataan liitteessä V olevat 3, 4 ja 5 jakso seuraavasti:
            
            
               ”3 jakso
            
            
               OMINAISPIIRTEIDEN LUETTELO
            
            
               Jäsenvaltioiden on tuotettava tilastot ympäristöliiketoiminnasta seuraavien ominaispiirteiden mukaisesti:
            
            
               — koko ympäristöliiketoiminnan ja markkinatoimintojen tuotos, 
            
            
               — koko ympäristöliiketoiminnan vienti,
            
            
               — koko ympäristöliiketoimintaan ja markkinatoimintoihin liittyvä arvonlisäys,
            
            
               — koko ympäristöliiketoimintaan ja markkinatoimintoihin liittyvä työllisyys.
            
            
               Kaikki tiedot on ilmoitettava miljoonina kansallisessa valuutassa, lukuun ottamatta ominaispiirrettä ”työllisyys”, joka on ilmoitettava ”henkilötyövuosina”.
            
            
               4 jakso
            
            
               ENSIMMÄINEN VIITEVUOSI, JAKSOLLISUUS JA TOIMITTAMISEN MÄÄRÄAJAT
            
            
               1. Tilastot on laadittava ja toimitettava vuosittain.
            
            
               2. Tilastot on toimitettava 22 kuukauden kuluessa viitevuoden päättymisestä. Tätä sovelletaan viitevuodesta 2020.
            
            
               3. Vastatakseen käyttäjien tarpeeseen saada täydellisiä ja oikea-aikaisia tietoja komissio (Eurostat) tuottaa tämän moduulin pääasiallisista kokonaissuureista EU-28:aa koskevia arvioita heti, kun riittävät maakohtaiset tiedot ovat käytettävissä. Komissio (Eurostat) tuottaa ja julkaisee mahdollisuuksien mukaan arvioita tiedoista, joita jäsenvaltiot eivät ole toimittaneet 2 kohdassa säädetyssä määräajassa.
            
            
               4. Ensimmäinen viitevuosi on 2020.
            
         
         
            
               5. Toimittaessaan tietoja komissiolle jäsenvaltioiden on annettava vuosien n – 2, n – 1 ja n vuotuiset tiedot (n on viitevuosi). Jäsenvaltiot voivat antaa mahdolliset käytettävissä olevat tiedot vuotta 2018 edeltäviltä vuosilta.
            
            
               5 jakso
            
            
               RAPORTOINTITAULUKOT
            
            
               1. Edellä 3 jaksossa tarkoitettuja ominaispiirteitä vastaavat tiedot on ilmoitettava ristiintaulukoituina seuraavasti:
            
            
               — toimialaluokitus NACE Rev. 2:n mukaan seuraavasti ryhmiteltynä:
            
            
               — NACE A
            
            
               — NACE B
            
            
               — NACE C
            
            
               — NACE D
            
            
               — NACE E
            
            
               — NACE F
            
            
               — NACE J
            
            
               — NACE M
            
            
               — NACE O
            
            
               — NACE P
            
            
               — NACE G:n, NACE H:n, NACE I:n, NACE K:n, NACE L:n, NACE N:n, NACE Q:n, NACE R:n, NACE S:n, NACE T:n ja NACE U:n summa
            
            
               — ympäristönsuojelutoimintojen luokituksen (CEPA) ja luonnonvarojen hallintatoimintojen luokituksen (CReMA) luokat seuraavasti ryhmiteltyinä:
            
            
               — CEPA 1
            
            
               — CEPA 2
            
            
               — CEPA 3
            
         
         
            
               — CEPA 4
            
            
               — CEPA 5
            
            
               — CEPA 6
            
            
               — CEPA 7:n, CEPA 8:n ja CEPA 9:n summa
            
            
               — CReMA 10
            
            
               — CReMA 11
            
            
               — CReMA 13
            
            
               — CReMA 13A
            
            
               — CReMA 13B
            
            
               — CReMA 13C
            
            
               — CReMA 14
            
            
               — CReMA 12:n, CReMA 15:n ja CReMA 16:n summa.
            
            
               2. Edellä 1 kohdassa tarkoitetut CEPA-luokat esitetään liitteessä IV. Edellä 1 kohdassa tarkoitetut CReMA-luokat ovat seuraavat:
            
            
               CReMA 10 — Vesihuolto
            
            
               CReMA 11 — Metsävarojen hallinta
            
            
               CReMA 12 — Luonnonvaraisen kasviston ja eläimistön hallinta
            
            
               CReMA 13 — Energiavarojen hallinta
            
            
               CReMA 13A — Energiantuotanto uusiutuvista luonnonvaroista
            
            
               CReMA 13B — Lämmön-/energiansäästö ja -hallinta
            
            
               CReMA 13C — Raaka-aineina käytettävän fossiilisen energian käytön minimointi
            
         
         
            
               CReMA 14 — Mineraalivarojen hallinta
            
            
               CReMA 15 — Luonnonvarojen hallintaan liittyvät tutkimus- ja kehittämistoiminnot
            
            
               CReMA 16 — Muu luonnonvarojen hallinta.”
            
            
         
         
            
                  
                     (1)
                  
                        Ilmastonmuutosta koskeva Yhdistyneiden kansakuntien puitesopimus (United Nations Framework Convention On Climate Change).
               
               
                  
                     (2)
                  
                        Valtiosta toiseen tapahtuvaa ilman epäpuhtauksien kaukokulkeutumista koskeva yleissopimus (Convention on Long-Range Transboundary Air Pollution).